เตรียมตัว
ใกล้ถึงเวลาเต็มที แต่ดูเหมือนยังมีลูกค้ายังไม่รู้อีกเยอะว่า ธนาคารกสิกรไทยจะปิดปรับปรุงระบบใหญ่ในสุดสัปดาห์นี้แล้ว
16 ก.ค. 2558

ใกล้ถึงเวลาเต็มที แต่ดูเหมือนยังมีลูกค้ายังไม่รู้อีกเยอะว่า ธนาคารกสิกรไทยจะปิดปรับปรุงระบบใหญ่ในสุดสัปดาห์นี้แล้ว 
เป็นการปรับใหญ่ของระบบไอทีหลัก หรือคอร์แบงก์กิ้ง ตั้งแต่ 4 ทุ่มวันศุกร์ที่ 17 ก.ค.-4 ทุ่ม วันอาทิตย์ที่ 19 ก.ค.
ปิดครั้งนี้ไม่ใช่แค่ปิดทำธุรกรรมออนไลน์และตู้เอทีเอ็มเหมือนที่ผ่านๆ มาของหลายๆ แบงก์ อย่างที่หลายคนเข้าใจกัน แต่ยังปิด “สาขา” ทุกแห่งในห้างที่ปกติจะเปิดให้บริการวันเสาร์-อาทิตย์ เท่ากับว่าจะไม่สามารถใช้บริการอะไรของธนาคารได้เลย ยกเว้นใช้บัตรเครดิตรูดซื้อสินค้าเท่านั้น  
ทราบแล้วเปลี่ยน แล้วก็ไม่ต้องโทรไปถามคอลเซ็นเตอร์ (ช่วงนั้น) ให้เสียเวลาด้วย เพราะปิดให้บริการเหมือนกันจ้า